
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 909 

11 Απριλίου 2014 


ΑΠΟΦΑΣΕΙ Σ 

Αριθμ. ΠΟΑ 1104 

Παρακράτηση φόρου στο εισόδημα από μισθωτή ερ¬ 
γασία και συντάξεις και στην ειδική εισφορά αλλη¬ 
λεγγύης του άρθρου 29 του Ν. 3986/2011 από τους 
υπόχρεους. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 60 του Ν. 4172/2013 (ΦΕΚ 
167 Α') και όπως αυτές ισχύουν μετά την τροποποίησή 
τους με τις διατάξεις της παραγράφου 2 του άρθρου 24 
και της παραγράφου 12 του άρθρου 26 του Ν. 4223/2013 
(ΦΕΚ 287 Α') και της περίπτωσης 13 της υποπαραγράφου 
Δ1 της παραγράφου Δ του άρθρου πρώτου του Ν. 4254/14 
(ΦΕΚ Α' 85) περί διενέργειας παρακράτησης φόρου επί 
του εισοδήματος από μισθωτή εργασία και συντάξεις. 

2. Τις διατάξεις των άρθρων 12,13,14,15,16 και 59 του 
Ν. 4172/2013 (ΦΕΚ 167 Α') όπως ισχύουν μετά την τρο¬ 
ποποίησή τους, με τις διατάξεις του Ν. 4223/2013 (ΦΕΚ 
287 Α') και Ν. 4254/2014 (ΦΕΚ Α' 85). 

3. Τις διατάξεις της παραγράφου 4 του άρθρου 15 του 
Ν. 4172/2013 (ΦΕΚ 167 Α') σε συνδυασμό με τις διατάξεις 
του άρθρου 61, της περίπτωσης ε' της παραγράφου 1 
του άρθρου 62 και της περίπτωσης ε' της παραγράφου 
1 του άρθρου 64 του ίδιου Νόμου. 

4. Τ ις διατάξεις του άρθρου 29 του Ν. 3986/2011 (ΦΕΚ 
152 Α') περί επιβολής ειδικής εισφοράς αλληλεγγύης 
και όπως αυτές ισχύουν μετά την τροποποίησή τους 
με τις διατάξεις της παραγράφου 1 του άρθρου 24 του 
Ν. 4024/2011 (ΦΕΚ Α' 226). 

5. Τ ις διατάξεις του άρθρου 1 του π.δ. 185/2009 (ΦΕΚ 
213 Α') περί ανασύστασης του Υπουργείου Οικονομικών. 

6. Την υπ’ αριθμ. ΥΠΟΙΚ 07927ΕΞ 2012 (ΦΕΚ 2574 Β') 
κοινή απόφαση του Πρωθυπουργού και του Υπουργού 
Οικονομικών με την οποία ανατίθενται αρμοδιότητες 
στον Υφυπουργό Οικονομικών. 

7. Την ανάγκη έγκαιρης ενημέρωσης των υπόχρεων 
παρακράτησης του φόρου εισοδήματος από μισθωτή 
εργασία και συντάξεις και της ειδικής εισφοράς αλλη¬ 
λεγγύης του άρθρου 29 του Ν. 3986/2011. 

8. Ότι από την απόφαση αυτή δεν προκαλείται δαπάνη 
σε βάρος του κρατικού προϋπολογισμού, αποφασίζουμε: 


Άρθρο 1 

Παρακράτηση φόρου στο εισόδημα 
από Μισθωτή Εργασία και συντάξεις 

Οι υπόχρεοι της παραγράφου 1 του άρθρου 59 του 
Ν. 4172/2013 (ΦΕΚ Α' 167) που καταβάλλουν εισόδημα 
για μισθωτή εργασία και συντάξεις, όπως αυτή ορίζεται 
με τις διατάξεις των άρθρων 12 και 13 του ίδιου νόμου, 
προβαίνουν σε παρακράτηση φόρου ως ακολούθως: 

α)Στους αμειβόμενους με μηνιαίο εισόδημα από μι¬ 
σθωτή εργασία και συντάξεις συμπεριλαμβανομένων 
και των εφάπαξ παροχών που συνεντέλλονται με τις 
τακτικές αποδοχές, στους αμειβόμενους με ημερομί¬ 
σθιο, οι οποίοι παρέχουν υπηρεσίες με σχέση μίσθωσης 
εργασίας πάνω από ένα έτος στον ίδιο εργοδότη ή 
με σχέση μίσθωσης εργασίας αορίστου χρόνου, στις 
συντάξεις ή άλλες παροχές παρόμοιας φύσης, που κα¬ 
ταβάλλονται από ταμεία επικουρικά, μετοχικά, αρωγής 
ή αλληλοβοήθειας, με βάση την κλίμακα του άρθρου 15 
και τις μειώσεις φόρου του άρθρου 16 του ίδιου νόμου 
μετά από προηγούμενη αναγωγή του μηνιαίου εισοδή¬ 
ματος σε ετήσιο, ως ακολούθως: 

Οι εκκαθαριστές μισθοδοσίας προσδιορίζουν, το μη¬ 
νιαίο καθαρό εισόδημα κάθε δικαιούχου αφαιρώντας 
από το ακαθάριστο ποσό του μισθού ή της σύνταξης 
ή της οποιασδήποτε καταβαλλόμενης παροχής μόνο 
τα ποσά των νόμιμων κρατήσεων για υποχρεωτικές 
ασφαλιστικές εισφορές, που για την καταβολή τους 
βαρύνεται ο μισθωτός ή ο συνταξιούχος. 

Στην έννοια του μηνιαίου καθαρού εισοδήματος περι¬ 
λαμβάνονται οι αποδοχές που συνεντέλλονται (δηλαδή 
συνεκκαθαρίζονται) μαζί, σε μία μισθοδοτική κατάσταση. 

Οι εκκαθαριστές μισθοδοσίας κάθε μήνα διενεργούν 
αναγωγή του μηνιαίου καθαρού εισοδήματος με βάση 
τις πραγματικές καταβαλλόμενες αποδοχές προκει- 
μένου να προσδιορισθεί το συνολικό ετήσιο καθαρό 
εισόδημα κάθε δικαιούχου. 

Ο υπολογισμός του συνολικού ετήσιου καθαρού ει¬ 
σοδήματος γίνεται με πολλαπλασιασμό των καθαρών 
μηνιαίων αποδοχών επί 12 ή επί 14 όταν καταβάλλονται 
δώρα Χριστουγέννων, Πάσχα και επίδομα αδείας τα 
οποία αθροιστικά λαμβανόμενα ισοδυναμούν με δύο 
μισθούς. 

Το ποσό του φόρου που αναλογεί βάσει της φορολο¬ 
γικής κλίμακας του άρθρου 15 και των μειώσεων φόρου 








13786 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


του άρθρου 16 μειώνεται κατά ποσοστό 1,5% και το υπό¬ 
λοιπο αποτελεί το φόρο που πρέπει να παρακρατείται 
σε ετήσια βάση. Το ένα δέκατο τέταρτο (1/14) ή το ένα 
δωδέκατο (1/12) του ποσού αυτού (ανάλογα με το αν 
καταβάλλονται ή όχι δώρα Χριστουγέννων, Πάσχα και 
επιδόματος αδείας), αποτελεί το φόρο που παρακρα- 
τείται κάθε μήνα από τον υπόχρεο εργοδότη, κατά την 
καταβολή των μισθών ή των συντάξεων. 

Η παρακράτηση έναντι της ειδικής εισφοράς αλλη¬ 
λεγγύης εφαρμόζεται στο μηνιαίο καθαρό εισόδημα 
και υπολογίζεται με συντελεστή που αντιστοιχεί στο 
ετήσιο καθαρό εισόδημα όπως αυτό προκύπτει μετά 
την προηγουμένη αναγωγή των μηνιαίων αποδοχών σε 
ετήσιες, σύμφωνα με τα ανωτέρω. 

β)Στο φορολογητέο εισόδημα από μισθωτή εργασία 
που αποκτούν οι αξιωματικοί και το κατώτερο πλήρωμα 
που υπηρετεί σε πλοία του εμπορικού ναυτικού με τους 
συντελεστές της παραγράφου 2 του άρθρου 15 του 
αυτού νόμου. Στα εισοδήματα αυτής της περίπτωσης 
επίσης διενεργείται παρακράτηση έναντι της ειδικής 
εισφοράς αλληλεγγύης. 

Ο φόρος που παρακρατείται μειώνεται κατά ποσοστό 
ενάμισι τοις εκατό (1,5) κατά την παρακράτησή του. 

γ) Στα εισοδήματα που καταβάλλονται αναδρομικά με 
βάση νόμο ή δικαστική απόφαση ή συλλογική σύμβα¬ 
ση, ή καθυστερημένα με συντελεστή είκοσι τοις εκατό 
(20%) στο καταβαλλόμενο φορολογητέο εισόδημα. Στα 
εισοδήματα αυτής της περίπτωσης δεν διενεργείται πα¬ 
ρακράτηση έναντι της ειδικής εισφοράς αλληλεγγύης. 

δ) Στις ανείσπρακτες δεδουλευμένες αποδοχές που 
εισπράττει καθυστερημένα ο δικαιούχος εισοδήματος 
από μισθωτή εργασία σε φορολογικό έτος μεταγενέ¬ 
στερο, με συντελεστή είκοσι τοις εκατό (20%) στο κα¬ 
ταβαλλόμενο φορολογητέο εισόδημα. Στα εισοδήματα 
αυτής της περίπτωσης δεν διενεργείται παρακράτηση 
έναντι της ειδικής εισφοράς αλληλεγγύης. 

Αρθρο 2 

Παρακράτηση φόρου κατά την πληρωμή κάθε 
εφάπαξ αποζημίωσης που παρέχεται 
από οποιονδήποτε φορέα και για οποιονδήποτε λόγο 
διακοπής της σχέσεως εργασίας ή άλλης σύμβασης 
με εξάντληση της φορολογικής υποχρέωσης 

Οι υπόχρεοι της παραγράφου 1 του άρθρου 59 του 
Ν. 4172/2013 (ΦΕΚ Α' 167) που καταβάλλουν κάθε εφάπαξ 
αποζημίωση που παρέχεται από οποιονδήποτε φορέα 
και για οποιονδήποτε λόγο διακοπής της σχέσεως ερ¬ 


γασίας ή άλλης σύμβασης, η οποία συνδέει το φορέα 
με τον δικαιούχο της αποζημίωσης σύμφωνα με τις 
διατάξεις της παραγράφου 3 του άρθρου 15 του ίδιου 
νόμου, προβαίνουν σε παρακράτηση φόρου με βάση 
την κλίμακα αυτής της παραγράφου αυτού του άρθρου 
και νόμου με εξάντληση της φορολογικής υποχρέωσης 
των δικαιούχων. 

Αρθρο 3 

Παρακράτηση φόρου στο ασφάλισμα 
που καταβάλλεται στο πλαίσιο ομαδικών 
ασφαλιστηρίων συνταξιοδοτικών συμβολαίων 
με εξάντληση της φορολογικής υποχρέωσης 

Οι υπόχρεοι σε παρακράτηση φόρου του άρθρου 61 
του Ν. 4172/2013 (ΦΕΚ Α' 167) που προβαίνουν σε πλη¬ 
ρωμές ασφαλίσματος με βάση τις διατάξεις της περί¬ 
πτωσης ε' της παραγράφου 1 του άρθρου 62 του ίδιου 
νόμου σε συνδυασμό με τις διατάξεις της περίπτωσης 
ε' της παραγράφου 1 του άρθρου 64 αυτού του νόμου 
και της παραγράφου 4 του άρθρου 15 του ίδιου νόμου 
προβαίνουν σε παρακράτηση φόρου, ως ακολούθως: 

α) Στο καθαρό ποσό του ασφαλίσματος που καταβάλ¬ 
λεται με τη μορφή περιοδικά καταβαλλόμενης παροχής 
με συντελεστή δεκαπέντε τοις εκατό (15%). 

β) Στο καθαρό ποσό του ασφαλίσματος που καταβάλ¬ 
λεται εφάπαξ μέχρι του ποσού των σαράντα χιλιάδων 
(40.000) ευρώ, με συντελεστή δέκα τοις εκατό (10%) 
και για τα ποσά που υπερβαίνουν τις σαράντα χιλιάδες 
(40.000) ευρώ, με συντελεστή είκοσι τοις εκατό (20%). 
Οι συντελεστές των προηγούμενων εδαφίων της πε¬ 
ρίπτωσης αυτής αυξάνονται κατά πενήντα τοις εκατό 
(50%) σε περίπτωση είσπραξης από τον δικαιούχο πο¬ 
σού πρόωρης εξαγοράς. 

Με την παρακράτηση αυτή εξαντλείται η φορολογική 
υποχρέωση των δικαιούχων. 

Αρθρο 4 

Ισχύς της απόφασης 

Η παρούσα απόφαση ισχύει από το φορολογικό έτος 
2014 για εισοδήματα από μισθωτή εργασία και συντάξεις 
που καταβάλλονται από 1.1.2014 και μετά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Απριλίου 2014 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΑΥΡΑΓΑΝΗΣ 

